runetrust/blame-folketinget-dk huggingface dataset:
Kamal Qureshi (SF), 2005-03-03:
Omkring 12.000-13.000 rygere dør årligt af sygdomme, som er direkte relateret til rygningen, ud over dem får andre følgesygdomme på grund af rygning, og det er sådan set ikke kun, fordi deres omgivelser ryger; det er faktisk, fordi deres omgivelser puster røgen ud.
Henrik Dahl (LA), 2021-04-08:
Det er vigtigt, at borgerne får indblik i det, men vi har også, synes jeg man må sige, brug for en debat om valgflæsk, fordi det jo er det socialdemokratiske valgflæsk fra 2018, vi diskuterer, og hvorfor det måske er farligt at udstede den her form for dækningsløse checks, dækningsløse løfter, til borgerne, når de ikke kan realiseres.
Per Clausen (EL), 2011-05-03:
Jeg er så også enig i, at hvis man kunne forstå forslaget sådan, at hvis bare arbejdsmiljørepræsentanten sagde: Jamen det er o.k., vi er enige med ledelsen om, at det her er ufarligt, eller også er det i hvert fald ikke så farligt, at vi skal gøre noget ved det, ville det være uacceptabelt.
Kristian Thulesen Dahl (DF), 2003-12-12:
Så meget desto større var vores glæde over, at det i virkeligheden lykkedes at lave en aftale, hvor vi kunne bringe regeringens bebudede besparelser på de supplerende dagpenge fra 800 mio. kr. ned til 170 mio. kr. plus det andet, som jo er nok så vigtigt, at den facon, man så skulle finde de 170 mio. kr. på, ikke indebar, at vi skulle tage fra de supplerende dagpenge, for der er man inde at ramme lavlønsgrupper.
Lars-Emil Johansen (SIU), 2004-04-21:
Dette skyldes, at der for begge gruppers vedkommende udregnes overarbejdsbetaling og pension af denne grundløn uden udligningstillæg, hvilket resulterer i, at de hjemmehørendes overarbejdsbetaling og pension m.m. bliver lavere end de udsendtes. Ministeren opfordres derfor til at sikre ens løn for disse to grupper, da den hidtidige praksis ifølge den grønlandske politiforening skaber utilfredshed over forskelsbehandlingen mellem de nævnte personalegrupper.
Per Clausen (EL), 2008-04-08:
Når det så oven i købet er sådan, at man får præsenteret problemet virkelig åbenlyst i kraft af de afgørelser, som EF-Domstolen i de seneste måneder har truffet, som betyder, ikke bare at vi nu ved, at det, om en konflikt er lovlig eller ej, afgøres af EF-retten under hensyntagen til fællesskabsretten, dvs. under hensyntagen til det indre marked, den fri konkurrence osv., men at der også i forlængelse af det kan rejses spørgsmålstegn ved kommunernes mulighed for at træffe beslutninger om, hvorvidt de ting, man sender i udbud, rent faktisk skal foregå på overenskomstmæssige vilkår.
Katrine Robsøe (RV), 2020-01-17:
Folketinget konstaterer endvidere, at regeringen og Folketinget skal arbejde for at oprette og understøtte fællesskaber, der underbygger demokratiske værdier som alternativ til de antidemokratiske og ekstremistiske religiøse såvel som højreekstreme miljøer, der forsøger at undergrave demokratiet.«
Morten Østergaard (RV), 2009-05-12:
Vi har i vores krisepakke, som har overskriften »Et klogere arbejdsmarked«, en lang række forslag, 12 i alt, som på forskellig vis forsøger at pege på, hvor vi kan ændre regler eller lave nye ordninger, der i en situation med stigende ledighed kan udnyttes til at opkvalificere og øge kompetencerne på det danske arbejdsmarked sådan, at når krisen vender, vil vi stå med et klogere dansk arbejdsmarked.
Anne Baastrup (SF), 2004-05-28:
Jeg kan forstå, at fru Louise Frevert ikke mener, at fru Louise Frevert har sagt, at hun ikke kan lide de mennesker, men det, jeg godt vil have at vide, er: Hvad er det for nogle almindelige mennesker, der bliver stødt, når de ser et tørklæde? Jeg har lidt svært ved at finde ud af, hvad det er, fru Louise Frevert rent faktisk mener med beslutningsforslaget.
Line Barfod (EL), 2010-10-12:
Jeg vil høre, om ministeren kan forklare mig, hvordan det kan være en fordel for virksomhederne, hvis branchearbejdsmiljørådene kun skal se på den enkelte virksomhed og ikke på branchen som sådan, men at det er det overordnede arbejdsmiljøråd, der skal se på samtlige brancher.
Poul Nyrup Rasmussen (S), 1997-10-21:
og jeg er temmelig overbevist om, at et nej først og fremmest vil betyde, at det er de mennesker i vores samfund, der i virkeligheden har det hårdest - de mennesker, der først bliver arbejdsløse eller har sværest ved at komme i arbejde - som bliver de reelle tabere.
Lars Løkke Rasmussen (V), 2017-10-05:
Altså, der er jo indbygget den naturlighed, at når Dansk Folkeparti og regeringen har truffet beslutninger – bl.a. også op mod sommerferien om flere år på arbejdsmarkedet, og dermed altså har reserveret penge, der nu indgår i en skattediskussion, fordi en del af det her skatteforslag, som jeg så forstår Socialdemokratiet åbenbart vender sig mod, jo går ud på at sikre, at det for fremtidens seniorer kan betale sig at spare op, og gør op med samspilsproblemet, et problem, der er påpeget af fagbevægelsen og pensionskasserne, og som Socialdemokratiet så åbenbart ikke vil vide af – ligger der en reserveret pulje penge, og derfor er det jo pant, som regeringen og Dansk Folkeparti har på hinanden.
Torsten Schack Pedersen (V), 2012-01-31:
Så er jeg jo enig i, at den umiddelbare tilkendegivelse, der var fra de nuværende regeringspartier om, at det var en god idé, at der blev sat ekstra ressourcer af, så udmøntede sig i, at man ikke ville støtte aftalen, og dernæst at man nu ruller det så meget baglæns, at vi ender med at have færre årsværk til toldkontrollen.
Mette Frederiksen (S), 2010-06-04:
Vi vælger hverken at stemme for eller imod forslaget her, fordi vi altså deler den grundlæggende målsætning om at afbureaukratisere, men vi kan ikke give vores fulde tilslutning til forslaget, fordi det bl.a. indebærer, at bruger- og pårørenderåd, som er organer, mange ældre mennesker og mange pårørende sætter meget, meget højt, nedlægges med forslaget her.
Ole Stavad (S), 2007-05-02:
Og hvis hr. Bent Bøgsted mener, at det er det, han har aftalt, så har vi da en interessant situation, for det, der jo fremgår af det her, er, at arbejdsgiverne kan gøre det, og så skal det lægges åbent frem, og lønmodtagerne skal underrettes om det.
Holger K. Nielsen (SF), 2000-03-15:
Men vil statsministeren trods alt ikke medgive, at de faktiske tal, som er kommet på bordet her i dag, viser, at det ikke hører nogen steder hjemme, når Socialdemokratiet forsøger at sælge ØMU'en på, at en tilslutning er en forudsætning for at bekæmpe arbejdsløsheden, at påstanden om, at vi skal stemme ja til ØMU'en på grund af tryghed,
Simon Kollerup (S), 2021-03-17:
Og det vil være iagttagende det samlede smittetryk og den samlede samfundsaktivitet, så vi kan blive ved ud ad det spor, som Danmark er lykkedes så godt med, nemlig at vi har lavet en forsvarlig og gradvis genåbning, der i hvert fald ikke endnu har ført til en tredje bølge i Danmark.
Per Dalgaard (DF), 2003-12-10:
Det sæt regler, der så eventuelt skal tilføjes i lovforslaget, vil vi selvfølgelig arbejde for bliver tilført på en måde, så de helt klart vil imødekomme de krav, der rimeligt kan stilles, både i forbindelse med et fortsat godt arbejdsmiljø og set i lyset af de ressourcer og den viden, politiet har om de områder.
Peter Skaarup (DF), 2011-05-02:
Og det andet er, at jeg må sige, at vi i Dansk Folkeparti ikke behøver Straffelovrådet til at vurdere, at man som 29-årige skal have mulighed for at kunne anmelde, ikke nødvendigvis vinde en sag, men anmelde et seksuelt forhold, hvor man er blevet misbrugt som barn.
Per Stig Møller (KF), 2007-05-30:
I lyset af Osloprocessen og den stigende internationale forståelse af nødvendigheden af at få taget fat på problemet med klyngevåben ser det endvidere ud til, at der vil kunne opnås enighed inden for CCW om at indlede snarlige forhandlinger om en regulering af klyngeammunition.
Tove Videbæk (KRF), 1999-01-14:
Da Kristeligt Folkepartis ordfører, hr. Ole M. Nielsen, ikke kan være til stede, skal jeg på Kristeligt Folkepartis vegne fremføre følgende: Kristeligt Folkeparti er meget positiv over for dette forslag. Vi føler og ved, at mange mennesker, mange familier, ofte bliver hårdt ramt, når vi i almenvellets navn foretager store anlægsinvesteringer.
Pia Kjærsgaard (DF), 1998-06-25:
De, der stemmer for disse lovforslag - og det gælder også Venstre og De Konservative, som med allerstørste garanti vil stemme for i morgen - medvirker til, at Danmark i højere grad bliver et indvandrerland, selv om specielt Venstres ordfører har modsat sig det.
Karina Lorentzen (SF), 2008-04-21:
Men SF kan desværre ikke støtte forslaget, ikke af hensyn til retsfølelsen, for den respekterer vi, men fordi høringssvarene påpeger det meget vigtige, at den tid, hvor krænkeren opbevares på grund af retsfølelsen, jo skal trækkes fra i den samlede afsoning.
Rasmus Prehn (S), 2018-11-07:
Jeg tror, alle kan være enige om, at det kan være godt med noget kappestrid og at få en god pris osv., men når vi ser de konkrete eksempler her, altså en slumlejr i Padborg, hvor man ligger på hullede skumgummimadrasser, og hvor man ikke får den medicin, man er blevet lovet man kunne få, hvis man bliver syg, oplever Liberal Alliances ordfører så ikke, at der har sneget sig en form for kynisme og grådighed ind i det danske samfund, altså hvor man i sin stræben efter at få så god en pris som muligt er villig til at gå på kompromis med helt simpel anstændighed?
Lars Christian Lilleholt (V), 2019-03-14:
Jeg har ikke lige forholdt mig til det her spørgsmål, inden jeg trådte ind i salen i dag, så måske det kunne være oplagt, at vi i forligskredsen tog en drøftelse af, hvordan vi fremmer geotermi, hvad det er for rammevilkår, der gælder, hvordan vi sikrer os størst mulig inddragelse af det lokale varmeselskab, borgere osv. – det er sådan set også noget, jeg er optaget af – samtidig med at vi også får sat gang i noget mere geotermi.
Nicolai Wammen (S), 2015-05-08:
En af tjenestens vigtigste efterretningsmæssige opgaver er at søge at afdække trusler samt at identificere og følge personer, der opholder sig i udlandet, og som f.eks. gennem militant træning og kamphandlinger opnår konkrete færdigheder og en voldsparathed, der kan udgøre en trussel mod Danmark og danske interesser.
Søren Espersen (DF), 2017-12-01:
Men i Dansk Folkeparti er vi stort set enige med regeringen, når det gælder udenrigs- og forsvarspolitikken, og de drøftelser, som vi løbende har med såvel udenrigsministeren som forsvarsministeren desangående, foregår altid i en god, fortrolig og tryg atmosfære.
Anne Sina (S), 2015-04-17:
Der er rigtig mange udfordringer ved den måde, det er på i nogle af vores skandinaviske nabolande, fordi købeloven der ikke er skruet sammen på helt samme måde, som den er hos os, hvor vi jo faktisk i de 2 år, som reklamationsretten varer, har en rigtig god stilling for forbrugerne.
Ole Sohn (SF), 2002-01-29:
Men hvis det offentlige kunne blive lige så god som de bedste af de private, altså bare komme op på højde med dem, ville det være en revolution. Der er altså private virksomheder, som kan se ideen i det, og som også synes, at det vil være en fordel for dem, at de kan rekruttere arbejdskraft, som også har været inde omkring det offentlige, sådan at man får den synergi, der ligger mellem offentlig og privat virksomhed.
Pernille Rosenkrantz-Theil (S), 2024-05-30:
Indimellem clasher de tre hensyn, så når vi har det enkelte individ over for det fællesskab, det indgår i på botilbuddet, og personalet, clasher hensynene mod hinanden, og derfor kan der løbende være brug for at justere og kigge på, om vi rammer rigtigt.
Erik Christensen (S), 2017-11-16:
Der er oprettet et selskab, nemlig det på Bornholm, som har fungeret ganske tilfredsstillende, og slagteriet fungerer jo i dag, så derfor er vi rigtig glade for, at der er lagt op til, at det nu gøres permanent, at man kan lave de her medarbejderinvesteringsselskaber.
Ulla Tørnæs (V), 2011-11-10:
Men det er altså ikke noget, må jeg forstå på det, fru Marianne Jelved her siger, som regeringen har tænkt sig at overlade til arbejdsmarkedets parter at drøfte, men derimod noget, der skal drøftes her i Folketinget, sådan som det sig hør og bør.
Anders Fogh Rasmussen (V), 2002-04-24:
Til hr. Keld Albrechtsen: Hr. Keld Albrechtsen har utrolig travlt med hele tiden at dømme og fordømme, inden der er noget grundlag for det, og jeg må altså sige til hr. Keld Albrechtsen, at jeg ikke er indstillet på at svare på: Hvad nu, hvis og hvis og hvis og hvis?
Rasmus Jarlov (KF), 2018-04-12:
Altså, når en enlig forsørger med to børn får over 17.000 kr. udbetalt i samlede månedlige ydelser, er vi ikke på et niveau, hvor vi ikke kan være kontanthjælpsniveauet bekendt, og vi er også på et niveau, som er højere end i de fleste af vores nabolande.
Charlotte Broman Mølbæk (SF), 2020-05-28:
Med denne reform vil nogle af landets mest velhavende kommuner komme til at opleve, at de skal afgive mere, eller at de får et mindre bloktilskud, men heldigvis får de nu bedre mulighed for at sætte skatten op, så borgerne i disse kommuner ikke behøver at opleve en forringelse af velfærden.
Jann Sjursen (KRF), 2002-11-28:
Det er handlingen, der er den afgørende, og derfor er det faktisk ikke ligegyldigt, hvordan man dels prioriterer den bistand, man nu ønsker at yde, hvad enten det er Mifresta-bistand, eller det er ulandsbistand, dels selvfølgelig heller ikke ligegyldigt, hvor niveauet ligger, når det kommer til stykket. Jeg må bare konstatere, også med hensyn til den kritik, jeg rettede før af ministerens bemærkninger om, at Dansk Folkeparti havde været særdeles konstruktiv i debatten i dag, at jeg må forstå ministerens svar sådan, at det konstruktive bestod i, at man var gået med på regeringspartiernes forslag til vedtagelse. Men udenrigsministeren undlod helt og aldeles at forholde sig til det, som Dansk Folkeparti af egen drift har sagt i debatten i dag, og derfor bliver jeg nødt til at spørge udenrigsministeren: Finder udenrigsministeren, at de bidrag, som Dansk Folkeparti kom med i debatten i dag, i særdeleshed under de korte bemærkninger, var konstruktive, og var de at forstå som værende identiske med den udviklings- og bistandspolitik, som regeringen står inde for?
Sandra Elisabeth Skalvig (LA), 2025-04-03:
Så bliver jeg nødt til at spørge Socialdemokratiets ordfører, der taler om, at I har gjort rigtig meget for at arbejde for at ændre konventionerne, sådan at vi i Danmark kan føre den indfødsretspolitik, vi rent faktisk ønsker at føre, hvad det er, Socialdemokratiet og regeringen rent faktisk lykkes med på det her område ud over at have brugt 2½ år på at ansætte en ambassadør på deltid.
Finn Sørensen (EL), 2015-01-15:
Decideret at sige, den er ærgerlig, har jeg altså svært ved, for fejlen betyder jo, at op imod 7.000 mennesker, heriblandt nogle af dem, der har det allersværest økonomisk i det her samfund, får nogle flere penge at gøre godt med i januar måned, og det kan jeg altså ikke stå her og græde en hel masse tårer over.
Liselott Blixt (DF), 2017-04-20:
Jeg kunne godt tænke mig at få at vide, hvad Socialdemokratiet konkret vil gøre, for at syge mennesker – og nu handler det om demens, fordi vi har lavet en national demenshandlingsplan – ikke bliver trukket igennem systemet og når at dø, inden de kan få deres egen pension udbetalt og de kan få et værdigt liv.
Kristian Thulesen Dahl (DF), 2000-11-01:
Jeg synes egentlig, at det er flot, for det, vi i hvert fald hørte som det toneangivende op til den 28. september, var jo, at vi med et nej netop ikke ville stå i en situation, som var sammenlignelig med den, fra før folkeafstemningen blev udskrevet.
Per Dalgaard (DF), 2004-11-18:
Det er rigtigt, at Inkorporeringsudvalget er kommet med et forslag om at inkorporere en hel del konventioner i dansk lovgivning, men det er en politisk afgørelse, om vi skal gøre det eller ej, og som den første ordfører sagde: Hvor er det egentlig, vi overtræder de konventioner?
Søren Egge Rasmussen (EL), 2020-01-14:
Men jeg vil gerne sige tak for det borgerforslag, der så har været i proces og er blevet behandlet samtidig, for det kunne nok have sin årsag i, at der var nogle flere lobbyister for Roundup, som er kommet på banen og ligesom har syntes, at det var vigtigt at blande sig i debatten.
Flemming Oppfeldt (V), 2004-02-06:
Noget mere principielt, som jeg egentlig godt kunne tænke mig at høre, er: Jeg kan godt forstå, at SF siger, man altid er imod et eller andet, som regeringen kommer med, men det kunne være meget sjovt for en gangs skyld at få at vide, hvordan der ser ud i SF-land, altså i det fremtidsland, som SF ser for sig.
Karen Hækkerup (S), 2011-05-26:
Når man som automatreaktion fra Dansk Folkepartis side bare afviser at ville lytte, alene fordi det er bestemte personer eller Institut for Menneskerettigheder, der udtaler sig, har man jo sagt, at det her er så ligegyldigt og så politiserende, at man ikke vil have noget med det at gøre.
Holger K. Nielsen (SF), 2008-12-09:
Det er der flere grunde til, bl.a. at det er farligt, men en anden grund er da også, at man er så travlt optaget andre steder, især i Afghanistan, at man ikke har kræfter og ressourcer til eksempelvis at gøre noget i Somalia eller eksempelvis at gøre noget i Congo eller andre steder, hvor der også er problemer.
Per Clausen (EL), 2014-04-10:
Det er derfor, vi har fremsat det her beslutningsforslag, og jeg kan sige, at selv om beslutningsforslaget så nok ikke lige bliver vedtaget den her gang – og man kan vel heller ikke håbe på at få et alternativt flertal uden om regeringen, i hvert fald i sådan en sag som den her – så vil vi selvfølgelig forfølge de elementer, der er i det, forfølge de tanker, som hr. Steen Gade refererede til, som er vedtaget i Nordisk Råd, forfølge de tanker, som hr. Steen Gade også gav udtryk for på andre områder, hvor man godt kunne tage nogle initiativer, der kunne bevæge tingene, og forsøge den dialog, vi jo alligevel trods alt løbende har med regeringen, og forsøge at sikre, at der kommer en handlingsdimension i vores klimapolitik og i vores klimadiplomati, som efter vores opfattelse indtil nu har været fraværende og savnet.
Kim Edberg Andersen (DD), 2024-05-08:
Men jeg fik stadig væk ikke svar på, hvordan 1 kr. i afgift kan køres igennem et DJØF-lag i et offentligt system, hvor vi ved der bliver ansat offentligt ansatte i vildskab – en udgift til det på 11 mia. kr. tror jeg statsministeren har været skyld i, siden hun blev statsminister – uden at nogle af pengene går til administration.
John Dyrby Paulsen (S), 2014-05-08:
Men jeg vil gå videre til det, jeg gerne vil spørge ordføreren om, nemlig om det er rigtigt, hvad Berlingske skrev for et par dage siden, nemlig at den daværende VK-regering vidste – fordi man havde spurgt nogle af topjuristerne i ministerierne – at den værnsregel, man var i gang med at opsætte, nemlig optjeningsprincippet, formentlig var i strid med EU-reglerne.
Liselott Blixt (DF), 2009-05-12:
Det vil hermed sige, at det fra den 1. januar 2010 er regionsrådet, der betaler for hjemtransport af patienter i alle aldre, som dør under eller efter overflytningen mellem sygehuse, uanset om overflytningen sker af sundhedsfaglige eller pladsmæssige hensyn.
Benny Engelbrecht (S), 2010-05-26:
For det er jo det, der i sidste ende også har været drivkraften fra Parlamentets side, i hvert fald sådan som jeg forstår bevæggrundene, altså dette, at det jo ikke er enzymet eller dets farlighed, der er problematisk, men derimod det slutprodukt, der kommer ud af det i sidste ende.
Sikandar Siddique (FG), 2021-12-17:
Fortsætter vi så bare med at sige, at der er forældrene på den ene side, der siger, at de ikke vil rejse hjem, og så er der et politisk flertal på den anden side, der siger, at hvis ikke man vil rejse hjem, får man lov til at rådne op her, og at betyder, at børnene også rådner op her, osv. osv.?
Karen Hækkerup (S), 2012-04-17:
Derfor vil jeg gerne afslutte med at sige, at jeg glæder mig til, at vi skal have debatten på et andet tidspunkt, når vi også har det videngrundlag, som vi er blevet enige om i satspuljekredsen at vi bliver nødt til at have, før vi træffer endelig beslutning om, hvordan det skal gå videre herfra med hjemmetræning.
Trine Torp (SF), 2018-04-19:
Så når både patient og læge skal forholde sig til udtrapning ved udskrivelsen af psykofarmaka, vil det nødvendigvis også betyde mere oplysning og en øget opmærksomhed på, at medicineringen ikke nødvendigvis er en langvarig eller evig tilstand, og det er vigtigt for patientens håb om bedring. Så når vi i SF er optaget af anvendelsen af psykofarmaka i psykiatrien, handler det ikke om, at vi er imod medicinering.
Per Kaalund (S), 2003-03-21:
I øvrigt vil jeg gerne i fortsættelse af hr. Morten Helvegs bemærkninger spørge: Kan det virkelig stå til troende, at fru Pia Christmas-Møller står her på Folketingets talerstol i dag og siger, at de, der har en anden opfattelse end fru Pia Christmas-Møller, går Saddam Husseins ærinde?
Lise Bech (DD), 2024-05-08:
Forslagsstilleren vil have, at vi skal kigge mere på, hvordan responstiden er i forhold til at være fremme på de 10 minutter, 15 minutter og 20 minutter, og nu har der været rigtig meget snak i dag, men det, jeg også læser i beslutningsforslaget, er jo, at det er svært for frivillige og deltidsredningsberedskaber i tyndtbefolkede områder at overholde en afgangstid på 5 minutter, fra alarmen lyder, og i den forbindelse mener vi i Danmarksdemokraterne, at hvis det er det, der er udfordringen, altså hvis der er udfordring med rekruttering, og det kan vi jo faktisk læse at der i nogle henseender er, så skulle vi tage og diskutere det i stedet for afgangstider.
Aase D. Madsen (DF), 2000-10-31:
, når der lige ses bort fra de dybt asociale og fuldstændig vanvittige nynazisters fremfærd? Det bør i øvrigt pålægges den ekspertgruppe, som de nordiske justitsministre har nedsat til bekæmpelse af racistisk og nazistisk motiveret kriminalitet, at sætte fokus på det stadigt stigende antal af racistisk motiverede voldtægter, som ganske unge danske piger udsættes for, ligesom muslimernes racistisk motiverede trusler mod de danske jøder også må analyseres og vurderes. I noget af det materiale, vi har fået tilsendt, faldt jeg over en artikel med overskriften: »I Norden leder man forgæves efter Norden«. Det er måske sat lidt hårdt op, men Dansk Folkeparti frygter, at Nordisk Råd er ved at udvikle sig til en slags blindtarm eller et vedhæng til Den Europæiske Union, hvor de nordiske lande skal til at tale med én stemme. Det er store perspektiver, der åbner sig her, specielt sammenlignet med, at man på nordisk plan ikke kan få toget til Malmø til at køre rettidigt: at lære hinandens sprog og samarbejde på mange andre områder, hvor man på nordisk plan så at sige kunne komme hinanden ved i øjenhøjde og måske lidt mindre på de bonede gulve.
Jann Sjursen (KRF), 2003-09-09:
Vi mener også, at den kompensationspulje, som man vil strikke sammen, vil føre til smagsdommeri af gigantiske dimensioner fra regeringens side, når man skal til at udvælge de blade, som skal nyde godt af kompensationspuljen, af kulturel og politisk karakter, som så lige præcis skal have en kompensation.
Laura Lindahl (LA), 2017-05-11:
Jeg synes faktisk, at det er at behandle vores seniorer med respekt, når man har tiltro til, at de godt kan arbejde, og når man ikke mener, at det bedste for dem bare er at blive sat uden for fællesskabet, uden for alt det, som foregår på et arbejdsmarked, også selv om de kun kan arbejde 7½ timer om ugen.
Magnus Heunicke (S), 2024-02-20:
Men jeg mener nu, at det er godt, at vi lige bruger lidt tid på at tænke os om for at finde den rette implementering, så vi netop ikke risikerer at gøre noget, der er forkert og eventuelt kunne svække vores danske drikkevandsbeskyttelse, og det er så heller ikke tilfældet her.
Kristian Thulesen Dahl (DF), 2014-01-30:
Det bud, der ligger fra Goldman Sachs, som et flertal åbenbart ønsker at skibe os ind i, er bindende for Goldman Sachs helt frem til den 29. august, har vi fået oplyst i Finansudvalget, og det betyder, at der i hvert fald ikke er nogen som helst juridiske grunde til, at det skal gå så stærkt.